is en en fi et is en is is en en is da en is en en is en en is en en is en en en is en en is en en is en en is is en is is en en is en en is is en en is en is is en en en da de da en is is en en is is is en is en is is en de id is id en en is en is en is en is en en is en en en en en cs de is en is en is is en is en is is is hu en sv en is en is en is tl en is pt en is en is en en is is en en is en is en is en en is en en en en en en en sv en en pt is en is is is is en en en is cs en en cs en en cs cs cs da en cs en cs en en en cs cs da en is en en cs cs en en en de cs da en is cs en en cs cs en en en cs cs da en is cs en en cs cs en en en cs cs da en is cs en en cs da en
Showing posts with label kaka. Show all posts
4 ára afmæli guttans # 2 Útiafmæli
Fyrir þremur árum héldum við 1 árs afmæli guttanns úti. Í ár voru verðurgurðirnir okkur loksins aftur hliðhollir og við gátum endurtekið leikinn.
Við héldum afmælið úti á æðislegum stað hérna í Grafarvoginum sem heitir Gufunesbær.
Borgin á þetta svæði sem er opið og til afnota fyrir alla sem vilja. Þar er að finna þetta grillskýli sem sést á myndinni hér fyrir ofan, lítinn leikhól, risastórar leikkastala, eldstæði og bekki inni í rjóðri, mini golf, Frisbígolfvöll, strandblakvelli.....
En aftur að afmælinu sem var með Línu langsokkur þema að ósk afmælisguttans:
Við buðum upp á grillaða lúxus hamborgara. Hérna er guttinn að fylgjast með pabba sínum kveikja upp í grillinu.
Hamborgararnir runnu ljúflega ofan í gestina (svo hratt að það gleymdist að taka myndir!)
Kastalinn er mjög stór og í raun sést bara hluti hans á þessum myndum. Rennibrautirnar eru ævintýralega skemmtilegar en það er best að taka það fram að kastalinn hentar ekki ungum börnum nema í fylgd fullorðinna.
Ungir sem aldnir spreyttu sig  á kastalanum og það var mikið hlegið og mikið fjör.
Það fréttist meira að segja að amman hefði farið salíbunu sem er nú alveg í anda Línu langsokk!
Svo var komið að afmæliskökunni sem var að sjálfsögðu skreytt með Línu og vinum hennar.
Ég hef áður notað þessa hugmynd fyrir afmælisköku og dásama enn og aftur hvað þetta er einfalt; prenta út myndir og líma á grillspjót. Gæti varla verið einfaldara, ódýrara og hægt að aðlaga að hvaða þema sem er!
Afmælisbarnið valdi að hafa franska súkkulaðiköku. Sannkallaður sælkeragutti.
Hann valdi líka kertið og afmælisstrumpinn.
Fyrir þá sem vildu hvíla sig á kastalafjörinu var ýmislegt fleira hægt að dunda sér við.
Á Sjónarhóli mátti finna ýmis útileikföng:
Þessi fína búð fékkst á tæpar tvö þúsund krónur og var bara of krúttleg. Hún þolir merkilega mikið hnjask og það voru margar sandkökur seldar og keyptar í búðinni í þessu afmæli.
Einnig vakti froskaspilið mikla lukku, ég mæli svo sannarlega með slíku fyrir 2-99 ára!
(ég finn ekkert slíkt í sölu en hérna er hlekkur á alveg eins spil).
Meira um afmælisgleðina á morgun!
Þú finnur Rósir og rjóma líka á fésbókinni.
Þú getur skoðað fleiri færslur um barnaafmæli með því að velja efnisorðið "afmæli" hér til hliðar.
Posted by Rósir og rjómi at 18:29 4 comments:
Email ThisBlogThis!Share to TwitterShare to FacebookShare to Pinterest
Labels: afmæli, föndur, kaka
Sumarkoma og 2 ára afmæli bloggsins
Rósir og rjómi fögnuðu tveggja ára afmæli á sumardaginn fyrsta.
Ég fékk einmitt góðar vinkonur í heimsókn og notaði tækifærið til að smella af nokkrum myndum (reyndar eftir að þær voru farnar, rétt eftir miðnætti, sem skýrir slök myndgæði á sumum myndum!)
Datt í hug að sýna ykkur almennilega hillurnar hjá matarborðinu.
Á þeim er raðað bráðnauðsynlegum óþarfa og dúlleríi.
Svo hanga bollar heimilisins þar. Fyrst ætlaði ég að kaupa nýja bolla, alla í stíl. Sem betur fer hef ég ekki enn tímt því, hver bolli sem þarna hangir á sér pínulitla sögu og mér finnst gaman að því.
Þessi bók á meira en pínulitla sögu. Móðuramma mín sem að var bandarísk átti hana og mamma gaf okkur hana því að maðurinn minn er kokkur. Ef maður klessir nefið í hana má enn finna daufan keim af reykingarlyktinni sem var alltaf hjá ömmu.
Veitingarnar þetta kvöldið voru í hollari kantinum. Fyrst ber að nefna þessar hrikalega ljúffengu heilsuhnetur, salt og sætt í einu, það klikkar ekki!
Eins og allt sem ég geri í eldhúsinu er þetta einföld og fljótleg uppskrift:
100 gr. möndlur eða valhnetur
Dreifið hnetunum á ofnplötu og hunanginu yfir hneturnar. Setjið inn í 160 gráðu heitan ofn í 7 mínútur. Takið og út og veltið hnetunum betur upp úr hunanginu. Setjið aftur inn í ofn í 15-20 mínútur. Dreifið saltinu yfir í lokin og njótið!
Ég smellti líka í hráfæðisköku sem að glittir á efri mynd, af því að mér fannst uppskriftin svo girnileg. Hún stóð undir væntingum, omm, nomm!
Það er afar auðvelt að fá lífrænt ræktuð hráefni í þessar kræsingar í næstu matvörubúð.
Í lokin er það svo lauflétt endurnýtingar dúllerí úr sinnepskrukku
Gleðilegt sumar og takk fyrir innlitið!
Posted by Rósir og rjómi at 01:34 3 comments:
Email ThisBlogThis!Share to TwitterShare to FacebookShare to Pinterest
Labels: DIY, dúllerí, endurvinnsla, Grænn apríl, heimilið, kaka, umhverfisvænt, vor
Engar áhyggjur, Rósir og rjómi eru ekkert að fara breytast í uppskriftablogg- en ég bara verð að nýta mér rjóma hlutann af nafninu og deila með ykkur þessari uppskrift.
Ég smellti í þessa kvöldið fyrir afmælisdaginn minn um daginn  og kippti með í vinnuna og hún sló í gegn. Ég var svo agalega montin af því að kaka sem að ég bakaði væri svona góð að ég verð að monta mig af henni hér!
Ég reyndar skil ekki núna að maður baki ekki bara alltaf súkkulaðimarengs, það er hin fullkomna blanda í mínum augum. Ekki spillir fyrir að rjómaostakremið er mjög líkt því sem er í uppáhalds ostakökunni minni. Þessi kaka er því fullkomin fyrir mína bragðlauka.
Fyrst ber að geta þess að ég studdist við þessa uppskrift hérna og þar má finna mjög ítarlegar leiðbeiningar. Ég breytti kökunni svolítið eftir mínu höfði.
50 gr brætt súkkulaði
Þeytið eggjahvítur og sykur saman, bætið svo kakóinu og edikinu við. Að lokum er bráðið súkkulaðið og kornflögurnar hrært varlega saman við. Bakist við 125 gráður í 60-75 mínútur.
1 tsk vanilludropar eða enn betra möluð vanilla (t.d. frá Rapunzel)
Hrærið saman rjómaost og sykur, bætið vanillunni við og þeytið svo rjómann smátt og smátt saman við.
Nú er að setja dýrðina saman:
Fyrst annar marengsbotninn og svo helminurinn af kreminu.
Ég valdi að hafa salthnetur á milli, salt er svo ljúffengt mótvægi við sætt og gott að hafa stökkar salthnetur
Svo hinn botninn og restin af kreminu.
Svo mæli ég með því að þið geymið kökuna í kæli eða enn betra, í frysti. Takið kökuna svo úr frysti ca. 2 tímum áður en hún er borinn fram og þá er hún enn hálf frosinn - það var sjúklega gott!
Kakan og kremið eru auðvitað mjög sæt og því fannst mér tilvalið að setja hindber ofan á, ekki spillir fyrir hvað þau eru falleg! Ég notaði 250gr af hindberjum (keypti þau frosinn og lét þau þiðna áður en ég skellti þeim á kökuna rétt áður en ég bara hana fram).
Posted by Rósir og rjómi at 14:45 1 comment:
Email ThisBlogThis!Share to TwitterShare to FacebookShare to Pinterest
Labels: kaka, súkkulaði, uppskrift
Subscribe to: Posts (Atom)
View my complete profile
afmæli (17) afmæliskort (2) bakki (5) Barnaherbergi (17) brúðkaup (2) búðarrölt (6) búningur (1) DIY (31) DIY hugmyndir (12) dúllerí (39) endurvinnsla (15) fánalengja (6) ferming (1) föndur (66) föndurhorn (1) frítt prentefni (17) gjafahugmynd (27) Grænn apríl (7) heimilið (39) innpökkun (20) jól (17) jóladagatal (2) kaka (3) kort (34) krakkaföndur (19) krakkakort (5) laufabrauðsjárn (2) mæðradagur (2) merkimiðar (14) munsturlímband (27) myndarammi (13) náttúra (14) öskudagur (2) óþarfaþrá (4) pakkar (10) páskar (13) sængurgjafir (3) samvera (16) snyrtivörur (3) stigagangur (6) súkkulaði (5) svefnherbergi (1) umhverfisvænt (26) uppskrift (4) veisluskreytingar (4) vert að skoða (4) vor (4) Washi teip (25) þrennt á þriðjudegi (8)
Blogg sem ég fylgist með
Barnabókaflóðið í Norræna húsinu
Simple theme. Powered by Blogger.